**KLAIPĖDOS RAJONO savivaldybės taryba**

 **Projektas**

**SPRENDIMAS**

**dėl KLAIPĖDOS RAJONO SAVIVALDYBĖS TARYBOS 2018 M. VASARIO 22 D. SPRENDIMO nR. T11-96 „dĖL PRITARIMO DALYVAUTI IR PRISIDĖJIMO prie VŠĮ KLAIPĖDOS RAJONO AMATŲ CENTRO PROJEKTo FINANSAVIMO PAGAL VIETOS VEIKLOS GRUPĖS „PAJŪRIO KRAŠTAS“ 2016****–2023 METŲ VIETOS PLĖTROS STRATEGIJĄ, ĮGYVENDINAMĄ PAGAL LIETUVOS KAIMO PLĖTROS 2014–2020 METŲ PROGRAMOS PRIEMONĘ „LEADER“ PAKEITIMO**

2021 m. gruodžio d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į VšĮ Klaipėdos rajono amatų centro 2021 m. lapkričio 4 d. raštą Nr. 11-04/1 „Prašymas dėl papildomų lėšų skyrimo, įgyvendinant vietos projektą“, n u s p r e n d ž i a:

 1. Pakeisti Klaipėdos rajono savivaldybės tarybos 2018 m. vasario 22 d. sprendimo Nr. T11-96 „Dėl pritarimo dalyvauti ir prisidėjimo prie VšĮ Klaipėdos rajono amatų centro projekto finansavimo pagal vietos veiklos grupės „Pajūrio kraštas“ 2016-2023 metų vietos plėtros strategiją, įgyvendinamą pagal Lietuvos kaimo plėtros 2014-2020 metų programos priemonę „Leader“1 punktą ir jį išdėstyti taip:

 „1. Pritarti Klaipėdos rajono Savivaldybės administracijos dalyvavimui Partnerio teisėmis VšĮ Klaipėdos rajono amatų centro projekto „Klaipėdos rajono amatų centro plėtra“, kuris bus finansuojamas pagal vietos veiklos grupės „Pajūrio kraštas“ 2016-2023 metų vietos plėtros strategiją, įgyvendinamą pagal Lietuvos kaimo plėtros 2014-2020 metų programos priemonę „Leader“ įgyvendinime ir paramos gavimo atveju skirti Savivaldybės prisidėjimą ne didesne nei 27 364,08 Eur (dvidešimt septyni tūkstančiai trys šimtai šešiasdešimt keturi eurai, aštuoni centai) suma.“

 2. Įgalioti Klaipėdos rajono savivaldybės administracijos direktorių pasirašyti papildomą susitarimą prie 2018 m. vasario 27 d. Jungtinės veiklos (partnerystės) sutarties Nr. AS-282 su VšĮ Klaipėdos rajono amatų centru.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

 TEIKIA: J.RUŠKYS

 PARENGĖ: G. BAREIKIS

 SUDERINTA: V. JASAS

 D. BELIOKAITĖ

 L. KAVECKIENĖ

 A. JANSONIENĖ

 R. PETRAUSKIENĖ

 I. GAILIUVIENĖ

 L. LIUTIKIENĖ

 B. MARKAUSKAS

 **KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2021-12-08

**dėl TARYBOS SPRENDIMO „dĖL KLAIPĖDOS RAJONO SAVIVALDYBĖS TARYBOS 2018 M. VASARIO 22 D. SPRENDIMO NR. T11-96 „DĖL PRITARIMO DALYVAUTI IR PRISIDĖJIMO prie VŠĮ KLAIPĖDOS RAJONO AMATŲ CENTRO PROJEKTo FINANSAVIMO PAGAL VIETOS VEIKLOS GRUPĖS „PAJŪRIO KRAŠTAS“ 2016-2023 METŲ VIETOS PLĖTROS STRATEGIJĄ, ĮGYVENDINAMĄ PAGAL LIETUVOS KAIMO PLĖTROS 2014-2020 METŲ PROGRAMOS PRIEMONĘ „LEADER“ PAKEITIMO” PROJEKTO**

1. Parengto sprendimo projekto tikslai, uždaviniai (ko sprendimo projektu norima pasiekti).

 Klaipėdos rajono amatų centras, įgyvendindamas projektą „Klaipėdos rajono amatų centro plėtra“, vykdo pastato statybos darbus. Vykdant statybos darbus, darbų eigoje paaaiškėjo, kad reikalinga atlikti ir kitus, nenumatytus darbus – elektrotechnikos, aplinkos įrengimo, ortakių ir panduso įrengimo. Papildomai reikalinga šių darbų atlikimo suma – 3 594,58 eurų. Vietos projekto vykdytojas rengiant šio projekto paraišką nenumatė šių išlaidų dėl ribotų projektams skiriamų lėšų, negalėjo suplanuoti ir numatyti aukšto kainų augimo.

 Atsiradus papildomų lėšų poreikiui bendra Savivaldybės prisidėjimo prie projekto suma – 27 364,08 eurų. Sprendimo projektu siekiama sudaryti sąlygas įgyvendinti projektą visa apimtimi.

2. Kuo vadovaujantis parengtas sprendimo projektas: Projektas rengiamas vadovaujantis Lietuvos Respublikos vietos savivaldos įstatymo straipsnio 18 straipsnio 1 dalimi ir atsižvelgiant į VšĮ Klaipėdos rajono amatų centro 2021 m. lapkričio 4 d. raštą Nr. 11-04/1 „Prašymas dėl papildomų lėšų skyrimo, įgyvendinant vietos projektą“.

3. Kaip šiuo metu yra teisiškai reglamentuojami projekte aptariami klausimai: Galioja Klaipėdos rajono savivaldybės tarybos 2018 m. vasario 22 d. sprendimas Nr. T11-96, kuriuo projekto įgyvendinimui buvo skirta 23 769,50 Eur.

4. Kokių rezultatų yra laukiama: Bus tęsiami statybos darbai, užtikrinant vietos projekto įgyvendinimą pilna apimtimi. VšĮ Klaipėdos rajono amatų centras šiuo pastato statybos projektu siekia išplėtoti teikiamų paslaugų sąrašą įrengiant patalpas kulinarinio paveldo gamybai, edukacinėms veikloms, vaikų stovyklų dalyvių maitinimui. Tai prisidės prie Veiviržėnų ir Klaipėdos rajono kultūrinio vystymosi ir tuo pačiu skatins turizmą bei bendruomenės ir vietinio jaunimo užimtumą.

5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių: Neigiamų pasekmių nėra.

6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą: Nereikia

7. Projekto rengimo metu gauti specialistų vertinimai ir išvados. Ekonominiai apskaičiavimai:

8. Sprendimo įgyvendinimui reikalingos lėšos: 27 364,08 Eur (dvidešimt septyni tūkstančiai trys šimtai šešiasdešimt keturi eurai, aštuoni centai) suma.

 9. Kiti, autoriaus nuomone, reikalingi pagrindimai ir paaiškinimai: Pridedamas VšĮ Klaipėdos rajono amatų centro prašymas su lokaline sąmata (3 lapai).

Kultūros, sveikatos ir socialinės politikos skyriaus patarėjas Gintautas Bareikis